als_Latn dik_Latn sag_Latn
Qendra e Solidaritetit dhe Avancimit mbajti eventin „Get together“
Solothurn, 29 nëntor 2014
Qendra e Solidaritetit dhe Avancimit me seli në Solothurn të Zvicrës rastin e përvjetorit të 102-të të Pavarësisë së Shqipërisë, mbajti takimin e saj të rregullt vjetor të emëruar „Get together“. Në këtë eveniment ishin të ftuar bashkatdhetarët tanë që jetojnë dhe veprojnë në shtetin zvicerian nga troje të ndryshme shqiptare.
Në këtë takim vjetor, përveç antarëve të Kryesisë dhe aktivistë të QSA-së, ishin të pranishëm edhe bashkatdhetarë me familjet e tyre, të cilët kanë shprehur interesim për aktivitetet e QSA-së dhe që janë të interesuar të participojnë në akvitete humanitare. Me prezencën e tyre eventin tonë e nderuan edhe Kryesia e QSA-së në Gjermani.
Takimi me bashkatdhetarë është aktivitet i rregullt dhe ka për qëllim informimin e kontribuesve dhe donatorëve të tjerë me aktivitetet e QSA-së në Zvicër, si dhe gjithë Korpusit të QSA-së në përgjithësi. Qëllim tjetër ishte edhe zgjerimi i rrjetit të QSA-së në Zvicër në kantone apo qytete të tjera.
Takimi ndahej në dy pjesë, ku pjesa e parë kishte të bënte me prezantimin e aktiviteteve dhe mënyrës së funksionimit të QSA, kurse në pjesën tjetër pati diskutime dhe shkëmbim të ideve me të pranishmit.
Pas hapjes solemne të takimi nga ana e kryetarit ark. Mustafë Kamberi dhe njoftimit me agjendën e takimit, të pranishmit i përshendeti dhe nënkryetari i QSA Zvicër dr. Orhan Musliu, i cili në pika të shkurtëra paraqiti historikun e zhvillimit të Korpusit të QSA dhe idesë së solidaritetit, duke vazhduar më pas me mënyrën e organizimit dhe strukturave të QSA-së, si organizatë policentrike.
Pjesën tjetër të prezentimit e vazhdoi kryetari i QSA Zvicër Mustafë Kamberi me paraqitjen e projekteve dhe aktiviteteve të realizuara gjatë vitit 2014 dhe Planprogramin e projekteve dhe aktiviteteve për vitin 2015.
Në fund të prezentimit pati edhe dikutim me pyetje dhe përgjigje me të pranishmit.
U zhvilluan diskutimet për mënyrën e funsionimit, u dhane ide të reja për zgjerimin e aktivitetit dhe rrjetit të QSA-së në Zvicër. Gjithashtu, u diskutua dhe për mundësinë e kyçjes aktive të antarëve të rinj dhe avancimin e mëtejmë të QSA-së në përgjithësi, si dhe mundësinë e dhënies së kontributit intelektual të të rinjve tanë, të cilët janë aftësuar në fusha të ndryshme dhe mund të japin kontribut të çmuar, duke e vënë në dispozicion përvojën e fituar, në dobi të familjeve në nevojë të trojet tona shqiptare në Ballkan.
Pasi kishte kohë të gjatë që bashkatdhetarët po i përcjillnin projektet dhe aktivitetet e QSA-së në terren, nga bashkatdhetarët tanë u ngrit një çështje shumë me rëndësi, ajo e zgjerimit të QSA-së edhe në Kosovë, duke i parë nevojat e mëdha në terren.
Nga ana jonë u njoftuan me planet e strategjisë së zhvillimit dhe zgjerimit të QSA-së përmes qendrave të reja në shtete të ndryshme të botës, ku gjithashtu u informuan se perpjekjet për hapjen e një Qendre edhe në Kosovë janë bërë në të kaluarën dhe do të vazhdojnë edhe në të ardhmen.
Për pjesëmarrësit e venimentit u shtrua dhe një koktej rasti.
Kryesia e QSA-së në Zvicër i falënderon të gjithë të pranishmit për pjesëmarrjen e tyre në eventin vjetor „Get together“, si dhe për paraqitjen e ideve të tyre për zhvillimin dhe avancimin e mëtejmë të mënyrës së funksionimit të QSA-së në të ardhmen.
Qendra e Solidaritetit dhe Avancimit Zvicër
Mustafë Kamberi, kryetar
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn